แมวประจำเรือ

แมวประจำเรือ () เป็นแมวที่พบได้ทั่วไปบนเรือเดินสมุทรหลายประเภท (ได้แก่ เรือพาณิชย์ เรือสำรวจ และเรือนาวี) มาตั้งแต่สมัยโบราณ แมวถูกนำขึ้นเรือด้วยเหตุผลหลายประการ โดยเหตุผลที่สำคัญที่สุดคือเพื่อควบคุมจำนวนสัตว์ฟันแทะเช่นหนู สัตว์ฟันแทะบนเรือสามารถสร้างความเสียหายให้กับเชือก เครื่องไม้ และสายไฟฟ้า (ในยุคปัจจุบัน)  นอกจากนี้สัตว์ฟันแทะยังเป็นภัยคุกคามต่อเสบียงบนเรือ กัดกินอาหารของลูกเรือ และสร้างความเสียหายทางเศรษฐกิจต่อสินค้าบนเรือเช่นธัญพืช สัตว์ฟันแทะยังเป็นตัวนำโรคซึ่งเป็นอันตรายต่อเรือที่อยู่ในทะเลเป็นเวลานาน หมัดหนูเป็นพาหะของกาฬโรค และเชื่อกันว่าหนูบนเรือเป็นตัวนำโรคหลักของกาฬมรณะ

โดยธรรมชาติแล้ว แมวโจมตีและฆ่าสัตว์ฟันแทะ และมีความสามารถในการปรับตัวเข้ากับสภาพแวดล้อมใหม่ได้ดี จึงเหมาะที่จะใช้ให้ทำงานบนเรือ นอกจากนี้แมวยังให้ความเป็นเพื่อนคลายเหงา ความรู้สึกเหมือนอยู่บ้าน และความรู้สึกปลอดภัยให้กับลูกเรือที่ต้องจากบ้านมาไกล

 หมายเหตุ 

 อ้างอิง 

 แหล่งข้อมูลอื่น 






  – collection of proverbs relating to cats predicting weather


หมวดหมู่:อาชีพทางทะเล
หมวดหมู่:ประวัติศาสตร์ทางทะเล
หมวดหมู่:แมวใช้งาน
หมวดหมู่:โรคติดต่อจากสัตว์ฟันแทะ